b"\n_START_ARTICLE_\nAndorra Telecom\n_START_PARAGRAPH_\nAndorra Telecom er et statlig telekommunikasjonsselskap i Andorra. Det ble etablert i 1975, er landets eneste telekomselskap og har 260 ansatte. Firmaet opererer i markedet som Andorra Telecom og med merkevarenavnet Som. Det tilbyr fast- og mobiltelefoni, internettilknytning, digitalfjernsyn og andre tjenester. I 2010 kunne selskapet tilby alle husholdninger i landet tilknytning til bredb\xc3\xa5ndsfiberkabel (VDSL). Andorra Telecom hadde per juni 2011 50\xc2\xa0053 fasttelefonabonnementer, 65\xc2\xa0525 mobilabonnenter og 24\xc2\xa0947 bredb\xc3\xa5ndskunder. Servei de Telecomunicacions d'Andorra forvalter Andorras toppniv\xc3\xa5domene .ad."